A törvényi előírásnak megfelelően az Önök iskolájában is bevezetésre került az óvodai-iskolai szociális segítő tevékenység.

A Sopron és Környéke Család- és Gyermekjóléti Ellátás Intézete Család- és Gyermekjóléti Központjának munkatársaként, mint óvodai-iskolai szociális segítő vagyok jelen az intézményben.

**Ügyeleti idő: Szerda 09:00-10:00 között a logopédusi szobában**

Ettől eltérő időpont egyeztetésére kérem telefonon vagy e-mailben keressenek!

**Telefonszám:** **+36 30 152 5550**

**E-mail:** kaposine.ella@gyerko.hu

Forduljanak hozzám bizalommal!

**Tájékoztatás az óvodai és iskolai szociális segítő szolgáltatásról**

2018. szeptember 1-től minden óvodában és iskolában kötelező a szociális segítő szolgáltatás biztosítása.

**A szociális segítő feladatai:**

A szociális segítő szolgáltatás elsősorban megelőző tevékenység, célja a gyermekek, tanulók egyéni fejlődésének segítése, valamint a csoportok, osztályok, közösségek fejlesztése.

A szociális segítő az óvodában, iskolában rendszeresen fogadóórát tart. A gyermek, szülő és a pedagógus egyaránt megkeresheti a gyermeket vagy gyermekközösséget érintő problémával. A szociális segítő információt, tanácsot ad, szükség esetén speciális szakember felkeresését javasolja. A segítő elérhetősége az intézményi faliújságon, honlapon elérhető.

A szociális segítő a csoportvezetővel, osztályfőnökkel egyeztetve, a felmerülő szükségletek alapján prevenciós foglalkozásokat biztosít a csoportoknak, osztályoknak. A foglalkozások a gyermekek életkorához igazodóan, az óvodai, osztályfőnöki munkához illeszkedve valósulnak meg.

A szociális segítő a fentieken túl lehetőség szerint részt vesz az intézmény közösségi eseményein.

**A szociális segítőről:**

A szociális segítő, felsőfokú szociális végzettséggel rendelkező szakember. Munkáltatója a Sopron és Környéke Család- és Gyermekjóléti Ellátás Intézete.

**Adatkezelés:**

A szociális segítő titoktartásra kötelezett, munkája során a szolgáltatást igénybe vevők adatait az adatvédelmi előírásoknak megfelelően kezeli.

**Panaszjog:**

Amennyiben a szociális segítő munkájával kapcsolatosan panasz, kérdés merül fel, forduljon bizalommal Intézményünk igazgatójához Roth Gyulánéhoz. Elérhetősége: Sopron és Környéke Család- és Gyermekjóléti Ellátás Intézete, 9400 Sopron, Vasvári Pál utca 2/A, telefonszáma: 99/524-361.